ล่าฆาตกรโหด ฆ่ายายวัย 72 ปี คาบ้านก่อนชิงทรัพย์หลบหนี
Thaiza ข่าว ภูมิภาค. ล่าฆาตกรโหด ฆ่ายายวัย 72 ปี คาบ้านก่อนชิงทรัพย์หลบหนี
19 กันยายน 2562 16:27 1,184
เมื่อเวลา 12.00 น.ตำรวจ สภ.บางศรีเมือง จ.นนทบุรี ได้รับแจ้งเหตุหญิงสูงอายุถูกฆ่าเสียชีวิต ที่บ้านเลขที่ 42 หมู่ 2 ถนนเลี่ยงเมืองนนทบุรี ต.บางศรีเมือง อ.เมือง จ.นนทบุรี ที่เกิดเหตุเป็นบ้านเดี่ยว ทำด้วยไม้ยกใต้ถุนสูง ตั้งอยู่ในบริเวณสวนและติดกับคลอง พบผู้เสียชีวิตนอนหงายอยู่ที่พื้นภายในห้องนอน สวมเสื้อเชิ้ตแขนสั้นชายดอกสีส้ม สวมกางเกงขาสั้นลายสีส้ม-ดำ มีบาดแผลแตกที่ปาก ทราบชื่อผู้เสียชีวิตคือ นางสุภร ประเสริฐสิงห์ อายุ 72 ปี เจ้าของบ้าน ตรวจสอบภายในบ้านพบทรัพย์สินหายไปหลายรายการ
จากการสอบถาม นางสายสัมพันธ์ คำภักดี อายุ 59 ปี ผู้พบศพมีบ้านอยู่ใกล้กัน ทราบว่า เมื่อช่วงเช้าประมาณ 08.00 น.ได้ยินเสียงผู้เสียชีวิตร้องจึงได้ชวนเพื่อนอีกคนมาดูพยายามเรียกผู้เสียชีวิตแต่ไม่การตอบรับ จึงพยายามเปิดประตูแต่ไม่สามารถเข้าบ้านได้ จึงได้พยายามหาบันได้ปีนขึ้นไปดูพบว่าในบ้านมีการอุ่นหม้อแกงไว้จนควันออกมาจำนวนมาก แต่ไม่สามารถเข้าห้องนอนได้ จากนั้นได้พยายามหาทางเปิดห้องนอน เมื่อเปิดประตูเข้าไปได้พบผู้เสียชีวิตนอนอยู่ที่พื้น หมดสติ มีผ้าคลุมใบหน้า จากนั้นได้ไปตามเพื่อนบ้านให้มาช่วยดูพยายามเรียกแต่ไม่ตื่นเอามือตรวจที่จมูกดูไม่มีลมหายใจ จึงได้โทรแจ้งเจ้าหน้าที่ตำรวจให้มาตรวจสอบ
เบื้องต้นเจ้าหน้าที่ตำรวจคาดว่าน่าจะถูกคนร้ายฆาตกรรมและชิงทรัพย์สิน ขณะนี้อยู่ระหว่างตรวจสอบรายการทรัพย์สินทั้งหมดที่หายไป และรอสอบปากคำญาติผู้เสียชีวิต แพทย์ชันสูตรเบื้องต้นพบว่าเสียชีวิตมาประมาณ 1-2 ชม. ส่วนเจ้าหน้าที่ชุดสืบสวนลงพื้นที่ตรวจสอบหลักฐานและเส้นทางการหลบหนีของคนร้ายเพื่อติดตามตัวมาดำเนินคดีตามกฎหมายต่อไป
Tags: ชิงทรัพย์ ข่าววันนี้
20 พฤศจิกายน 2562 71
9 พฤศจิกายน 2562 461
31 ตุลาคม 2562 329
29 กันยายน 2562 759
19 กันยายน 2562 1,185
10 กันยายน 2562 431
อุทาหรณ์ นั่งโทรศัพท์ข้างทางกลางดึก ถูกแก๊งโจ๋โหดถีบหน้าบุกชิงทรัพย์ก่อนแว้นหนี(คลิป)